Krosno
Krosno on maakonnaõigustega linn Poolas Podkarpacie vojevoodkonnas, Krosno maakonna keskus. Krosno asub Wisłoki jõe ääres, Rzeszówist umbes 42 km lõunaedelas. Asulat mainitakse kirjalikes ürikutes esimest korda 1282. aastal, linnaõigused sai Krosno 14. sajandi keskpaiku, enne 1367. aastat. 15.–16. sajandil oli Krosno oluline kaubanduse ja käsitöö keskus. Alates 17. sajandi teisest poolest linna tähtsus vähenes. Aastatel 1975–1998 oli Krosno Krosno vojevoodkonna keskus.